Pakistan reach final for first time
అలవోకగా ఫైనల్ చేరిన పాకిస్థాన్
క్రికెట్ ప్రపంచంలో అనిశ్చితికి మారుపేరైన పాకిస్థాన్ జట్టు ఛాంపియన్స్ ట్రోఫీలో అద్భుతం
TNN | Updated:
Jun 14, 2017, 09:48PM IST
క్రికెట్ ప్రపంచంలో అనిశ్చితికి మారుపేరైన పాకిస్థాన్ జట్టు ఛాంపియన్స్ ట్రోఫీలో అద్భుతం చేసింది. టోర్నీలో ఓటమి ఎరుగకుండా సెమీస్ చేరిన ఇంగ్లాండ్&zwnj;ని అలవోకగా ఓడించేసి ఫైనల్&zwnj;లోకి అడుగుపెట్టింది. కార్ఢిప్ వేదికగా బుధవారం జరిగిన తొలి సెమీ ఫైనల్ మ్యాచ్&zwnj;లో ఓపెనర్లు అజహర్ అలీ (76: 100 బంతుల్లో 5x4, 1x6), జమాన్ (57: 58 బంతుల్లో 7x4, 1x6) అర్ధశతకాలు బాదడంతో పాకిస్థాన్ 8 వికెట్ల తేడాతో ఇంగ్లాండ్&zwnj;ని చిత్తుగా ఓడించింది.
తొలుత పాకిస్థాన్&zwnj; బౌలర్లు హసన్ అలీ (3/35), జునైద్ ఖాన్ (2/42), రుమాన్ రేస్ (2/44) ధాటికి మొదట బ్యాటింగ్ చేసిన ఇంగ్లాండ్ 211 పరుగులకే కుప్పకూలిపోయింది. ఆ జట్టులో ఓపెనర్ బారిస్టో( 43: 57 బంతుల్లో 4x4), జో రూట్ (46: 56 బంతుల్లో 2x4), బెన్ స్టోక్స్ (34: 64 బంతుల్లో), కెప్టెన్ ఇయాన్ మోర్గాన్ (33: 53 బంతుల్లో 4x4) నిలకడగా ఆడినా.. జట్టుకు మెరుగైన స్కోరు అందించలేకపోయారు. ఛేదనలో పాక్ ఓపెనర్లు శతక భాగస్వామ్యం నెలకొల్పి జట్టు విజయానికి బాటలు వేయగా.. బాబర్ అజామ్ (38 నాటౌట్: 45 బంతుల్లో 2x4, 1x6), మహ్మద్ హఫీజ్ (31 నాటౌట్: 21 బంతుల్లో 3x4, 2x6) చివర్లో గెలుపు లాంఛనాన్ని 37.1 ఓవర్లలో 215/2తో పూర్తి చేశారు.